cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1560
title: การพัฒนาระบบจัดเก็บข้อมูลบนเครือข่ายสำหรับเครือข่ายขนาดเล็กด้วยเทคโนโลยีสำเร็จรูป

description: แนวโนมของข้อมูลต่างๆ ที่มุ่งหน้าสู่ยุคดิจิทัล และอุปกรณ์ที่สามารถเชื่อมต่อระบบเครือข่ายได้ค่อยๆ กลายมาเป็นเรื่องปกติในปัจจุบัน ส่งผลให้เกิดความต้องการในการจัดเก็บและแบ่งปันข้อมูลขึ้นอย่างมากรวมถึงผู้ใช้ตามบ้าน หรือสำนักงานขนาดเล็ก เครื่องบริการไฟล์มีบทบาทสำคัญในการเป็นตัวกลางในการจัดเก็บข้อมูล แต่เมื่อเวลาผ่านไปข้อมูลได้เพิ่มขึ้นเรื่อยๆ ทำให้พื้นที่จัดเก็บข้อมูลไม่เพียงพอต่อความต้องการ การขยายพื้นที่จัดเก็บข้อมูลนั้นทำได้ลำบาก หรือยุ่งยากต่อการบริหารจัดการ ส่วนระบบจัดเก็บข้อมูลสำหรับภาคธุรกิจขนาดใหญ่นั้นมีต้นทุนที่สูงเกินไปสำหรับเครือข่ายขนาดเล็ก การนำเทคโนโลยีสำเร็จรูปที่มีอยู่มากมายอย่างเช่น อุปกรณ์สำหรับผู้ใช้ตามบ้าน หรือซอฟต์แวร์โอเพนซอร์ส มาประยุกต์ใช้ให้เกิดประสิทธิภาพสูงสุดจะช่วยลดข้อจำกัดต่างๆ เหล่านี้ได้ งานวิจัยนี้นำเสนอแบบจำลองของ ระบบจัดเก็บข้อมูลบนเครือข่ายแบบขยายได้ ซึ่งคือ ระบบบันทึกข้อมูลบนเครือข่ายที่สามารถเพิ่มอุปกรณ์บันทึกข้อมูลได้โดยอัตโนมัติ และให้ประสิทธิภาพสูงสุดในการใช้งานต่างๆ โดยงานวิจัยนี้ได้วิเคราะส่วนประกอบต่างๆที่มีอยู่แพร่หลาย และเหมาะในการสร้างระบบบันทึกบนเครือข่ายแบบขยายได้ ซึ่งได้แก่ ระบบไฟล์ โพรโตคอลในการเชื่อมต่อฮาร์ดดิสก์ ความเร็วของระบบเครือข่าย และรูปแบบการเชื่อมต่อเครือข่าย
DOI: 10.14457/cu.the.2011.1561
title: ต้นทุนการให้เบริการในโครงข่ายการขนส่งด้วยรถบรรทุกแบบไม่เต็มคัน

description: งานวิจัยนี้เป็นการศึกษาโครงสร้างต้นทุนกิจกรรมสำหรับผู้ประกอบการขนส่งสินค้าด้วยรถบรรทุกแบบไม่เต็มคัน โดยได้ใช้ข้อมูลจากการดำเนินงาน ณ ศูนย์กระจายสินค้าของผู้ประกอบการขนส่งสินค้าด้วยรถบรรทุก ซึ่งให้บริการจัดส่งสินค้าด้วยรถบรรทุกแบบไม่เต็มคันรถในเขตปริมณฑลและภูมิภาคการศึกษาได้มุ่งเน้นต้นทุนการให้บริการจัดส่งสินค้า เริ่มจากการรวบรวมสินค้าของลูกค้าในเขตชานเมืองกรุงเทพ เพื่อไปส่งยังปลายทางที่อยู่ในต่างจังหวัดโดยผ่านศูนย์กระจายสินค้าในภูมิภาคแห่งหนึ่ง การศึกษาใช้วิธีการวิเคราะห์ต้นทุนบนฐานกิจกรรมและเกณฑ์เวลา กิจกรรมที่ศึกษาประกอบด้วยกิจกรรมของแผนกธุรการ แผนกคลังสินค้าและแผนกขนส่ง ผลจากการศึกษาทำให้ทราบต้นทุนกิจกรรมที่เกิดขึ้นในการให้บริการขนส่ง เป็นแนวทางในการวางแผน และตัดสินใจปรับปรุง ประสิทธิภาพในการดำเนินงานให้สูงขึ้น
DOI: 10.14457/cu.the.2011.1562
title: การวิเคราะห์เครือข่ายทางสังคมของผู้เกี่ยวข้องในระบบการดูแลช่วยเหลือนักเรียน

description: การวิจัยนี้มีวัตถุประสงค์เพื่อวิเคราะห์เครือข่ายทางสังคมของผู้เกี่ยวข้องในระบบการดูแลช่วยเหลือนักเรียนในโรงเรียนที่มีภูมิหลังต่างกันและลักษณะของบุคคลที่อธิบายความสำเร็จของเครือข่าย เป็นการวิจัยแบบผสมวิธี แบบแผนขยายความ กลุ่มตัวอย่างที่ใช้เป็นโรงเรียน จำนวน 12 โรงที่มีภูมิหลังต่างกันในเรื่องขนาดของโรงเรียน โดยมีคุณภาพของโรงเรียน และความสำเร็จของระบบการดูแลช่วยเหลือนักเรียนเป็นตัวแปรร่วม เครื่องมือที่ใช้ได้แก่ แบบสอบถามและแนวทางการสัมภาษณ์ การวิเคราะห์ข้อมูลเชิงปริมาณใช้โปรแกรม UCINET 6.232 และการวิเคราะห์ข้อมูลเชิงคุณภาพด้วยวิธีการวิเคราะห์เนื้อหาและการสร้างข้อสรุปแบบอุปนัย ผลการวิจัยสรุปได้ดังนี้ 1. ด้านโครงสร้างเครือข่าย พบว่า บุคคลศูนย์กลางที่มีการติดต่อประสานงานหรือทำงานในการดำเนินงานด้านระบบการดูแลช่วยเหลือนักเรียนและบุคคลศูนย์กลางที่มีส่วนช่วยให้การดูแลช่วยเหลือนักเรียนเกิดความสำเร็จ เป็นบุคคลเดียวกัน ส่วนใหญ่คือ หัวหน้าระบบการดูแลช่วยเหลือนักเรียน ยกเว้นโรงเรียนขนาดใหญ่ซึ่งมีรองผู้อำนวยการกลุ่มบริหารงานบุคคลเป็นบุคคลที่มีบทบาทสำคัญ โดยมีรูปแบบการทำงานเป็น 2 ลักษณะ คือ 1) มีบทบาทสำคัญในคนเดียว 2) มีบุคคลหลากหลายตำแหน่งเป็นผู้มีบทบาทสำคัญ และมีเครือข่ายมาช่วยประมาณ 3 - 4 คน ได้แก่ รองผู้อำนวยการกลุ่มบริหารงานบุคคล หัวหน้าระดับ ครูแนะแนว และผู้อำนวยการโรงเรียน 2. ลักษณะของบุคคลที่อธิบายความสำเร็จของเครือข่าย 4 อันดับแรก ได้แก่ 1) มีเทคนิคในการติดต่อประสานงาน 2) ให้คำปรึกษาดี 3) เอาใจใส่ดูแลดี และ 4) มีระบบการทำงาน 3. ประเด็นที่ติดต่อแล้วสามารถแก้ไขได้สำเร็จส่วนใหญ่จะเป็นเรื่องพฤติกรรมของนักเรียน 4. ข้อเสนอแนะเพื่อการปรับปรุงการทำงานของเครือข่ายระบบการดูแลช่วยเหลือนักเรียนของโรงเรียน ได้แก่ เรื่องกฎระเบียบ การทำเอกสาร การมีส่วนร่วม การให้ความรู้เรื่องระบบการดูแลช่วยเหลือนักเรียน การเอาใจใส่นักเรียนของครูและผู้ปกครอง การนำเทคโนโลยีสารสนเทศมาช่วย งบประมาณสนับสนุน และการเพิ่มบุคลากร
DOI: 10.14457/cu.the.2011.1563
title: ลักษณะความต้องการและเงื่อนไขการจ้างงานจัดการอาคาร กรณีศึกษา อาคารสำนักงาน 10 แห่ง

description: งานจัดการอาคารมีลักษณะเป็นงานเชิงบริการ (Service Management) ที่มีความสำคัญและทำให้อาคารแสดงคุณค่าและประโยชน์ที่แท้จริงตามที่ได้รับการออกแบบและก่อสร้าง ให้เกิดเป็นจริงตามที่ผู้ลงทุน/เจ้าของและผู้ใช้อาคารต้องการ ในทางทฤษฎีได้กล่าวไว้ว่า การบริการไม่ใช่สิ่งที่มีตัวตน แต่เป็นกระบวนการที่เกิดจากการปฏิสัมพันธ์ระหว่างผู้ที่ต้องการใช้บริการกับผู้ให้บริการในอันที่จะตอบสนองความต้องการอย่างใดอย่างหนึ่งให้บรรลุผลสำเร็จนั้น มุ่งเน้นการกระทำที่ตอบสนองความต้องการของผู้ใช้บริการเป็นสำคัญ การศึกษาในครั้งนี้ จึงมีวัตถุประสงค์เพื่อทำความเข้าใจและทราบถึงลักษณะความต้องการและเงื่อนไขการจ้างงานจัดการอาคาร โดยใช้วิธีการเก็บรวบรวมข้อมูลจากเอกสารขอบเขตการจ้างงาน เพื่อทราบความต้องการ สัมภาษณ์ผู้ว่าจ้าง เพื่อทราบความคาดหวังและการใช้แบบสอบถาม เพื่อตรวจสอบทัศนคติของผู้ว่าจ้างในเรื่องของงานจัดการอาคาร จากการศึกษาพบว่า กลุ่มของงานที่มีความถี่พบมากกว่า 5 อาคาร เช่น งานจัดหาบุคลากร, ดูแลซ่อมบำรุงระบบประกอบอาคาร, ควบคุม Sub-contractor ฯลฯ เป็นงานขั้นพื้นฐานที่จำเป็น เพื่อให้อาคารสามารถใช้งานได้ และกลุ่มของงานที่มีความถี่พบน้อยกว่า 5 อาคาร เช่น การจัดกิจกรรมสันทนาการ, จัดทำ TOR ฯลฯ เป็นความต้องการให้ช่วยเหลือเป็นกรณีพิเศษ ผู้ว่าจ้างมีความคาดหวังในเรื่องความรู้ความชำนาญและประสบการณ์ของบริษัทจัดการอาคาร ยึดมั่นในคำมั่นสัญญาเรื่องข้อตกลงที่มีร่วมกัน โดยให้ความสำคัญเรื่องการควบคุมงานและระบบตรวจสอบต้องมีมาตรฐานเป็นที่ยอมรับ ทั้งนี้คุณภาพของบุคลากรที่มาประจำหน่วยงาน ต้องผ่านการฝึกอบรมและคัดสรรมาเป็นอย่างดี เนื่องจากเป็นผู้มีส่วนสำคัญในการดำเนินงาน ด้านทัศนคติที่มีต่องานจัดการอาคารพบว่า การดูแลและบำรุงรักษาระบบประกอบอาคารเป็นสิ่งสำคัญ ซึ่งจะส่งผลกระทบโดยตรงต่อผู้ใช้อาคาร ส่วนในเรื่องการจัดการพลังงานนั้น พบว่ามีความตื่นตัวน้อย เมื่อเทียบกับงานด้านอื่นๆ สำหรับการเปลี่ยนบุคลากรประจำหน่วยงานไม่ส่งผลกระทบมากนัก เนื่องจากเห็นว่าหากยึดถือแนวทางการปฏิบัติงานอย่างเคร่งครัด จะทำให้ได้คุณภาพงานที่ไม่แตกต่างกัน เงื่อนไขในการจ้างงานจัดการอาคารพบว่า สิ่งที่ผู้ว่าจ้างเน้นเป็นหลักคือ ราคาที่เหมาะสมสอดคล้องกับคุณภาพ, บริษัทจัดการอาคารควรมีชื่อเสียงเป็นที่รู้จัก บุคลากร อุปกรณ์ เครื่องมือ ต้องครบตามที่ระบุไว้ในสัญญา การศึกษานี้มีข้อเสนอแนะว่า เพื่อให้ได้แนวทางในการปฏิบัติงานที่ตอบสนองต่อความต้องการของผู้ว่าจ้างในงานจัดการอาคารนั้น สามารถดำเนินการได้โดย 4 ขั้นตอน คือรวบรวมประเด็นที่ผู้ว่าจ้างมีความต้องการ จัดลำดับความสำคัญของงานและผลสำเร็จ และรวบรวมประเด็นปัญหาหรือข้อกังวลใจของผู้ว่าจ้างมาวิเคราะห์เพื่อหาแนวทางการปฏิบัติที่เหมาะสม นำข้อสรุปที่ได้เสนอผู้ว่าจ้าง และกำหนดแนวทางในการปฏิบัติงาน ซึ่งในการศึกษาครั้งต่อไปควรมีการศึกษาในส่วนความต้องการของผู้ใช้อาคารทั่วไป ว่าการให้บริการที่ได้รับในปัจจุบัน มีความขัดแย้งหรือสอดคล้องกับสิ่งที่เจ้าของอาคารต้องการหรือไม่อย่างไร ทั้งนี้เพื่อให้เกิดประโยชน์ต่อการพัฒนางานด้านการจัดการอาคารต่อไป
DOI: 10.14457/cu.the.2011.1564
title: ยุทธศาสตร์การพัฒนาระบบประกันคุณภาพภายในเพื่อการดำเนินการที่เป็นเลิศสำหรับสถาบันอุดมศึกษา

description: การวิจัยครั้งนี้มีวัตถุประสงค์เพื่อ 1) ศึกษาสภาพปัจจุบัน และสภาพที่พึงประสงค์ของระบบประกันคุณภาพภายในสู่ความเป็นเลิศของสถาบันอุดมศึกษา 2) ศึกษาปัจจัยเกื้อหนุนและปัจจัยอุปสรรคของระบบประกันคุณภาพภายในสู่ความเป็นเลิศของสถาบันอุดมศึกษา และ 3) พัฒนายุทธศาสตร์การพัฒนาระบบประกันคุณภาพภายในเพื่อการดำเนินการที่เป็นเลิศสำหรับสถาบันอุดมศึกษา โดยเก็บรวบรวมข้อมูลจากสถาบันอุดมศึกษาสังกัดสำนักงานคณะกรรมการการอุดมศึกษา กระทรวงศึกษาธิการ จำนวน 124 แห่ง เครื่องมือที่ใช้ในการวิจัยคือ แบบสอบถาม วิเคราะห์ข้อมูลด้วยสถิติ ความถี่ ร้อยละ ค่าเฉลี่ย ส่วนเบี่ยงเบนมาตรฐาน และวิเคราะห์ปัจจัยที่ส่งผลต่อการพัฒนาระบบประกันคุณภาพภายในด้วยดัชนีลำดับความสำคัญของความต้องการจำเป็น โดยใช้สูตรคำนวณแบบวิธี Priority Needs Index และวิเคราะห์ข้อมูลเชิงคุณภาพที่ได้จากการสนทนากลุ่ม โดยใช้การจำแนกข้อมูล การเปรียบเทียบข้อมูลและการสร้างข้อสรุป ผลการวิจัยพบว่า 1.สภาพปัจจุบันของระบบประกันคุณภาพภายในสู่ความเป็นเลิศของสถาบันอุดมศึกษา ในภาพรวมพบว่าอยู่ในระดับปานกลาง (X̅ = 3.33) เมื่อพิจารณารายหมวดอยู่ในระดับมาก 1 หมวดคือ หมวดที่ 2 การวางแผนเชิงกลยุทธ์ (X̅ = 3.55) อยู่ในระดับปานกลาง 6 หมวด สภาพที่พึงประสงค์ในภาพรวมอยู่ในระดับมากที่สุด (X̅ = 4.56) เมื่อพิจารณารายหมวดพบว่าทุกหมวดมีความต้องการให้มีการดำเนินการอยู่ในระดับมากที่สุด ส่วนดัชนีลำดับความสำคัญของความต้องการจำเป็น ที่มีค่าสูงที่สุดคือหมวดที่ 1 การนำองค์กร (PNI = 0.422) รองลงมาเป็นหมวดที่ 5 การมุ่งเน้นทรัพยากรบุคคล (PNI = 0.399) หมวดที่ 4 การวัด การวิเคราะห์ และการจัดการความรู้ (PNI = 0.375) หมวดที่ 3 การมุ่งเน้นผู้เรียนและผู้มีส่วนได้ส่วนเสีย (PNI = 0.375) และหมวดที่ 6 การจัดการกระบวนการ (PNI = 0.309) หมวดที่ 7 ผลลัพธ์ทางธุรกิจ (PNI = 0.275) และหมวดที่ 2 การวางแผนเชิงกลยุทธ์ (PNI = 0.272) 2.ปัจจัยเกื้อหนุนของสถาบันอุดมศึกษาที่มีระบบประกันคุณภาพการศึกษาดีเลิศมีจำนวน 7 ประเด็นและปัจจัยอุปสรรคจำนวน 2 ประเด็น 3.ยุทธศาสตร์การพัฒนาระบบประกันคุณภาพภายในเพื่อการดำเนินการที่เป็นเลิศสำหรับสถาบันอุดมศึกษาประกอบด้วย 5 ยุทธศาสตร์หลัก 15 ยุทธศาสตร์รอง โดยยุทธศาสตร์หลักได้แก่ 1) นำองค์กรเชิงรุกอย่างมีธรรมาภิบาล 2) ยกระดับศักยภาพบุคคลากร 3) สร้างสถาบันแห่งการเรียนรู้ 4) ยกระดับคุณภาพหลักสูตรโดยเน้นผู้เรียนให้มีความรับผิดชอบต่อสังคม และ 5) บริหารความเสี่ยงเพื่อการดำเนินงานที่เป็นเลิศ
DOI: 10.17632/m8jpfctxmy.2
title: ¬An excitatory and epileptogenic effect of dentate gyrus mossy cells in a mouse model of epilepsy

description: Data for Cell Reports paper 2019
DOI: 10.14457/cu.the.2011.1565
title: การจำลองการเกิดตะกรันในข่ายงานเครื่องแลกเปลี่ยนความร้อนในหน่วยกลั่นภายใต้ความดันบรรยากาศ

description: เครื่องแลกเปลี่ยนความร้อนถูกใช้อย่างกว้างขวางในอุตสาหกรรมการกลั่นน้ำมันเพื่ออุ่นน้ำมันดิบเพื่อให้น้ำมันดิบมีอุณหภูมิเหมาะสมต่อกระบวนการกลั่น หลังจากการดำเนินการเครื่องแลกเปลี่ยนความร้อนไประยะเวลาหนึ่งตะกรันจะสะสมขึ้นบนพื้นผิว ส่งผลให้ประสิทธิภาพในการแลกเปลี่ยนความร้อนลดลงอย่างมาก ดังนั้นการทำความสะอาดเครื่องแลกเปลี่ยนความร้อนเป็นประจำเพื่อลดตะกรันจึงเป็นสิ่งจำเป็น งานวิจัยนี้ศึกษาการก่อตัวของตะกรันซึ่งส่งผลกระทบต่อประสิทธิภาพการถ่ายเทความร้อน และได้สร้างแบบจำลองทางคณิตศาสตร์เพื่อทำนายอัตราการก่อตัวของตะกรันของข่ายงานเครื่องแลกเปลี่ยนความร้อนของหน่วยอุ่นน้ำมันดิบลำดับที่สองของหน่วยกลั่นภายใต้ความดันบรรยากาศ โดยแบบจำลองมีความสัมพันธ์แบบเอกซ์โปเนนเชียลและแต่ละเครื่องแลกเปลี่ยนความร้อนจะมีค่าพารามิเตอร์ที่เหมาะสมของแต่ละเครื่องแลกเปลี่ยนความร้อนแตกต่างกัน ซึ่งแบบจำลองของเครื่องแลกเปลี่ยนความร้อน 41E13A/B มีความแม่นยำที่สุดรองลงมาคือเครื่องแลกเปลี่ยนความร้อน 41E011, 41E023,41E010, 41E024A/B และ 41E012 ตามลำดับ ความแตกต่างระหว่างค่าซึ่งทำนายจากแบบจำลองและข้อมูลจากโรงงานจริงเนื่องมาจากองค์ประกอบหลากหลายชนิดของสายน้ำมันดิบและสัดส่วนองค์ประกอบและความเข้มข้นแตกต่างกันออกไป จากแบบจำลองทำให้พบว่าเครื่องแลกเปลี่ยนความร้อน 41E013A/B มีค่าสัมประสิทธิการถ่ายเทความร้อนลดลงมากที่สุด รองลงไปได้แก่เครื่องแลกเปลี่ยนความร้อน 41E011,41E012,41E024A/B,41E023 และ 41E010 ตามลำดับทำให้มีผลให้ค่าพลังงานความร้อนที่ต้องสูญเสียให้กับระบบมีค่ามากยิ่งขึ้นตามลำดับ
DOI: 10.14457/cu.the.2011.1566
title: แนวทางการปรับปรุงภูมิทัศน์มหาวิทยาลัยมหาสารคาม วิทยาเขตขามเรียง ภายใต้แนวคิดมหาวิทยาลัยสีเขียว

description: ปัจจุบันสังคมโลกให้ความสนใจเกี่ยวกับสภาวะแวดล้อมมากขึ้น โดยเฉพาะการเปลี่ยนแปลงสภาวะอากาศของโลก หรือ ภาวะโลกร้อน ซึ่งได้ส่งผลกระทบโดยตรงต่อการดำรงชีวิตของมนุษย์ ได้แก่ การเกิดภัยพิบัติธรรมชาติอย่างรุนแรง และระบบนิเวศเกิดการเปลี่ยนแปลง เป็นต้น ซึ่งผลกระทบเหล่านี้เป็นสิ่งที่มหาวิทยาลัยมหาสารคาม ในฐานะชุมชนการศึกษาขนาดใหญ่ ได้ให้ความสนใจและเข้ามามีส่วนร่วมในการช่วยลดสาเหตุหรือปัจจัยที่ส่งผลให้เกิดภาวะโลกร้อน การศึกษาครั้งนี้เป็นการศึกษาเพื่อหาปัจจัยชี้วัดที่นำไปสู่การเป็นมหาวิทยาลัยสีเขียว ในด้านกายภาพของมหาวิทยาลัยมหาสารคาม ประกอบด้วยปัจจัยชี้วัดใดบ้าง เพื่อใช้เป็นกรอบในการศึกษา และตรวจสอบประเมินข้อมูลด้านกายภาพของมหาวิทยาลัยมหาสารคาม ว่ามีการดำเนินงานที่อยู่ในกระบวนการเป็นมหาวิทยาลัยสีเขียวหรือไม่ และมีแนวทางการปรับปรุงภูมิทัศน์ภายใต้แนวคิดมหาวิทยาลัยสีเขียว ในบริบทของมหาวิทยาลัยมหาสารคามอย่างไร ผลจากการศึกษาพบว่า มหาวิทยาลัยมหาสารคาม มีปัจจัยชี้วัดความเป็นมหาวิทยาลัยสีเขียวในด้านกายภาพ จำนวน 6 ปัจจัย ได้แก่ 1) การใช้พลังงานไฟฟ้าอย่างมีประสิทธิภาพ 2) การใช้น้ำอย่างมีประสิทธิภาพ 3) การลดก๊าซคาร์บอนไดออกไซด์ 4) โครงสร้างพื้นฐาน 5) ทรัพยากรและสิ่งแวดล้อม 6) พื้นที่สีเขียวเชิงกายภาพ และมหาวิทยาลัยมหาสารคาม มีการดำเนินงานที่อยู่ในกระบวนการเป็นมหาวิทยาลัยสีเขียว เนื่องจากผลการวิเคราะห์และตรวจสอบประเมิน พบว่ามีข้อมูลบางส่วนเป็นไปตามปัจจัยชี้วัดความเป็นมหาวิทยาลัยสีเขียวในด้านกายภาพทั้ง 6 ปัจจัย โดยสิ่งที่ยังไม่มีการดำเนินงานตามปัจจัยชี้วัด ได้มีการเสนอแนะแนวทางในการปรับปรุงภูมิทัศน์ มหาวิทยาลัยมหาสารคาม เพื่อให้เป็นไปตามปัจจัยชี้วัด และแนวทางการตรวจสอบประเมินที่ครบถ้วนทั้ง 6 ปัจจัย
DOI: 10.14457/cu.the.2011.1567
title: การมีส่วนร่วมในการดำเนินงานบริหารจัดการชุมชนในโครงการบ้านเอื้ออาทร: กรณีศึกษาโครงการบ้านเอื้ออาทรพุทธมณฑล สาย 4, โครงการบ้านเอื้ออาทรพุทธมณฑล สาย 5 และโครงการบ้านเอื้ออาทรพุทธมณฑล สาย 5 (อ้อมน้อย) จังหวัดนครปฐม

description: การดำเนินงานบริหารจัดการชุมชนในโครงการบ้านเอื้ออาทรของการเคหะแห่งชาติมี 3 รูปแบบที่บริหารจัดการชุมชนโดยผู้อยู่อาศัยเอง คือ นิติบุคคลอาคารชุด สหกรณ์บริการบ้านเอื้ออาทร และกรรมการชุมชน งานวิจัยนี้มีวัตถุประสงค์เพื่อศึกษาการดำเนินงานขององค์กรชุมชนทั้ง 3 รูปแบบ วิเคราะห์ภายใต้สมมติฐานที่ว่า เมื่อผู้อยู่อาศัยมีความเข้าใจในการบริหารจัดการชุมชนดี จะส่งผลต่อการมีส่วนร่วมมากซึ่งทำให้ผลของการบริหารจัดการชุมชนทำได้ดีนั้น และเพื่อเสนอแนะแนวทางการพัฒนาการบริหารจัดการชุมชนของการเคหะแห่งชาติ ที่จะนำไปสู่การพึ่งพาตนเองของชุมชน โดยใช้วิธีการศึกษาจากเอกสารที่เกี่ยวข้อง กรณีศึกษา 3 โครงการ โดยการสังเกตการใช้แบบสัมภาษณ์ผู้อยู่อาศัย การสัมภาษณ์กรรมการองค์กรชุมชน ผู้บริหารและผู้ปฏิบัติงานที่เกี่ยวข้องในการเคหะแห่งชาติ จากการศึกษาพบว่ารูปแบบการบริหารชุมชนกรณีนิติบุคคลอาคารชุด มีความรู้ ความเข้าใจในการบริหารจัดการชุมชนอยู่ในระดับปานกลาง มีการมีส่วนร่วมปานกลาง ทำให้ผลที่ได้รับจากการบริหารจัดการชุมชนปานกลาง แต่ผู้อยู่อาศัยส่วนใหญ่มีความพึงพอใจในการทำงานของนิติบุคคลอาคารชุด สำหรับกรณีสหกรณ์บริการบ้านเอื้ออาทร เป็นรูปแบบองค์กรชุมชนที่มีความเข้าใจในการบริหารจัดการชุมชนดี ส่งผลให้ผู้อยู่อาศัยมีส่วนร่วมมาก ทำให้ผลที่ได้รับจากการบริหารจัดการชุมชนค่อนข้างมากกว่าในองค์กรชุมชนรูปแบบอื่น ๆ เป็นผลมาจากการที่ผู้อยู่อาศัยในรูปแบบสหกรณ์บริการบ้านเอื้ออาทรมีเวลาอยู่ในชุมชนมากกว่า มีรายได้มากกว่า ระยะเวลาการอยู่อาศัยนานกว่ารูปแบบอื่น ทำให้มีความเข้าใจ มีความรักผูกพันต่อชุมชน ส่วนกรณีกรรมการชุมชน มีความรู้ ความเข้าใจในการบริหารจัดการชุมชนค่อนข้างน้อย ส่งผลต่อการมีส่วนร่วมในการบริหารจัดการชุมชนน้อย ทำให้ผลที่ได้รับจากการบริหารจัดการชุมชนน้อยตามไปด้วย เนื่องจากผู้อยู่อาศัยส่วนใหญ่เพิ่งย้ายเข้ามาอยู่ยังไม่มีความรัก ความผูกพันต่อชุมชน ข้อเสนอแนะ เนื่องจากพบว่าผู้อยู่อาศัยและกรรมการองค์กรชุมชน ยังขาดความรู้ความเข้าใจในการบริหารจัดการชุมชน และขาดความสัมพันธ์ที่ดีต่อกัน การเคหะแห่งชาติจึงควรเป็นผู้ให้การสนับสนุนในการจัดการอบรมเชิงปฏิบัติการ ถ่ายทอดประสบการณ์จากชุมชนที่มีการบริหารจัดการในรูปแบบต่าง ๆ ที่ดำเนินการมาก่อนแก่ชุมชนที่ตั้งใหม่ เพื่อให้ชุมชนที่ตั้งใหม่ได้มีโอกาสศึกษาข้อดีข้อจำกัดของการบริหารจัดการแต่ละรูปแบบจนสามารถเลือกรูปแบบที่เหมาะสมกับชุมชนของตนเองได้ จากนั้นจึงเรียนรู้โดยมีชุมชนเดิมและการเคหะแห่งชาติเป็นพี่เลี้ยงจนมีความเข้มแข็งพอที่จะบริหารจัดการชุมชนด้วยตนเอง และใช้กิจกรรมจากการเรียนรู้เรื่องการบริหารจัดการชุมชนเป็นเครื่องมือในการสร้างความสัมพันธ์ของคนในชุมชนให้รู้จักกัน และสามารถเลือกผู้นำชุมชนที่เหมาะสมได้ดียิ่งขึ้น
DOI: 10.14457/cu.the.2011.1568
title: ผลของกรรมวิธีทางความร้อนต่อโครงสร้างจุลภาคและสมบัติทางกลของเหล็กกล้าไร้สนิม 25Cr-35Ni ภายหลังจากการใช้งานที่อุณหภูมิสูงภายใต้บรรยากาศคาร์บูไรซิ่ง

description: งานวิจัยนี้ศึกษาผลของการเกิดคาร์บูไรเซชั่นและผลของกรรมวิธีทางความร้อนที่มีต่อโครงสร้างจุลภาคและสมบัติทางกลของเหล็กกล้าไร้สนิม 25Cr-35Ni ที่ผ่านการใช้งานภายใต้บรรยากาศคาร์บูไรซิ่งที่อุณหภูมิสูง พบว่าภายหลังจากการใช้งานในบรรยากาศคาร์บูไรซิ่ง เกิดคาร์บูไรเซชั่นขึ้นในเนื้อวัสดุ ทำให้ร่างแหคาร์ไบด์ในโครงสร้างจุลภาคมีขนาดใหญ่ขึ้น และความแข็งของชิ้นงานเพิ่มขึ้น แต่ความเค้นสูงสุดและร้อยละการยืดตัวลดลง หลังจากที่นำชิ้นงานมาผ่านกรรมวิธีทางความร้อน โดยการเผาทำละลายเป็นเวลา 6 ชั่วโมง ที่อุณหภูมิ 1100, 1150 และ 1200ºC และบ่มแข็งที่อุณหภูมิ 800, 900 และ 1000ºC เป็นเวลา 24 ชั่วโมง ตามลำดับ พบว่าร่างแหคาร์ไบด์มีขนาดเล็กลง และการกระจายตัวของคาร์ไบด์สม่ำเสมอขึ้น ความเค้นสูงสุดและร้อยละการยืดตัวของชิ้นงานเพิ่มขึ้น โดยการเผาทำละลายที่ 1200ºC เพียงอย่างเดียวโดยไม่ผ่านการบ่มแข็ง ทำให้คาร์ไบด์ในชิ้นงานเหลือน้อยที่สุด และความเค้นสูงสุดของชิ้นงานมีค่ามากที่สุด
DOI: 10.14457/cu.the.2011.1569
title: การมีส่วนร่วมของชุมชนในการฟื้นฟูการท่องเที่ยวเชิงอนุรักษ์ อำเภอปาย จังหวัดแม่ฮ่องสอน

description: การศึกษาวิจัยนี้มีวัตถุประสงค์ 1) เพื่อศึกษาการมีส่วนร่วมของชุมชนในอำเภอปายในการฟื้นฟูและพัฒนาการท่องเที่ยวเชิงอนุรักษ์และ 2) เพื่อเสนอแนวทางให้ชุมชนมีส่วนร่วมการฟื้นฟูและพัฒนาการท่องเที่ยวเชิงอนุรักษ์ในอำเภอปาย กลุ่มตัวอย่างการวิจัยแบ่งเป็น 2 กลุ่มได้แก่ กลุ่มองค์กรของรัฐ ผู้นำชุมชน และททท. เลือกกลุ่มตัวอย่างแบบเฉพาะเจาะจงจำนวน 11 คน โดยใช้แบบสัมภาษณ์เชิงลึกเป็นเครื่องมือในการเก็บรวบรวมข้อมูล และกลุ่มประชาชนในพื้นที่ 400 คน ทำการสุ่มตัวอย่างแบบบังเอิญ โดยใช้แบบสอบถามเป็นเครื่องมือในการเก็บรวบรวมข้อมูล การวิเคราะห์ข้อมูลเชิงปริมาณ ใช้การวิเคราะห์หาค่าทางสถิติ โดยหาความถี่ร้อยละ ค่าเฉลี่ย ส่วนเบี่ยงเบนมาตรฐาน การทดสอบค่า “ที” (t-test) และวิเคราะห์เนื้อหาจากการสัมภาษณ์ เพื่อสรุปการมีส่วนร่วมของชุมชนในการฟื้นฟูและพัฒนาการท่องเที่ยวเชิงอนุรักษ์ ผลการวิจัยพบว่า 1. ระดับการความต้องการมีส่วนร่วมของชุมชนของชุมชนในการฟื้นฟูการท่องเที่ยวเชิงอนุรักษ์ตามแนวคิด 7 Greens ทั้ง 7 ด้านอยู่ในระดับมากดังนี้ ด้านแหล่งท่องเที่ยวสีเขียวค่าเฉลี่ย 3.80 ด้านชุมชนสีเขียวค่าเฉลี่ย 3.78 ด้านความรับผิดชอบต่อสังคมและสิ่งแวดล้อมค่าเฉลี่ย 4.03 ด้านการบริการสีเขียวค่าเฉลี่ย 3.78 ด้านรูปแบบการเดินทางสีเขียวค่าเฉลี่ย 3.72 ด้านหัวใจสีเขียวค่าเฉลี่ย 3.71 ด้านกิจกรรมสีเขียวค่าเฉลี่ย 3.97 2. การเปรียบเทียบระดับการความต้องการมีส่วนร่วมของชุมชนของชุมชนในการฟื้นฟูการท่องเที่ยวเชิงอนุรักษ์ตามแนวคิด 7 Greens ของผู้ตอบแบบสอบถามเพศชาย และเพศหญิง ทั้ง 7 ด้านแตกต่างกันอย่างมีระดับนัยสำคัญทางสถิติที่ระดับนัยสำคัญ 0.05 โดยที่เพศหญิงมีระดับความต้องการมากกว่าทั้ง 7 ด้าน 3. สรุปการสัมภาษณ์ ได้แนวทางในการพัฒนาและฟื้นฟูการท่องเที่ยวเชิงอนุรักษ์ในพื้นที่อำเภอปาย โดยอาศัยการมีส่วนร่วมของชุมชน ในการดำเนินนโยบาย แผน และโครงการในการพัฒนาและฟื้นฟูการท่องเที่ยวเชิงอนุรักษ์ในด้านสิ่งแวดล้อม ด้านวัฒนธรรม ด้านประเพณี และด้านวิถีชีวิตชุมชน เพื่อเป็นการฟื้นฟูการท่องเที่ยวของอำเภอปายให้กลับมามีประสิทธิภาพดังเดิม หรือพัฒนาให้ดียิ่งขึ้นในอนาคต
DOI: 10.3886/e114982v2
title: The Battle for the Public Perception

description: Abstract for project: The sudden increase in immigrants crossing the EU external borders in 2015 kicked off a political debate about the causes, consequences, and solutions to the following refugee crisis. The public perception of immigration being a major issue increased accordingly throughout the member states, even though some countries were only slightly affected. This study analyses newspaper content from eight EU countries from 2012- 2017 and combines ten waves of Eurobarometer surveys with information on the changes in asylum seekers, media agenda and framing of the immigration issue. The results suggest that both the media’s agenda and framing played a significant role in constructing the public perception of the immigration issue and preference for additional measures. Further, investigating the moderating effect of positioning on the left-right political spectrum reveals polarisation effects as citizens of the right-wing became increasingly more likely to support additional measures relative to the centre and left-wing citizens
DOI: 10.5281/zenodo.3501989
title: Supporting data for "Quantifying fluid retention due to natural vegetation in a forest floodplain analogue using the Aggregated Dead Zone (ADZ) dilution approach"

description: Raw fluorescence data and derived flow metrics from experimental work undertaken in a hydraulic flume facility in support of the publication: "<strong>Quantifying fluid retention due to natural vegetation in a forest floodplain analogue using the Aggregated Dead Zone (ADZ) dilution approach"</strong>
DOI: 10.14457/cu.the.2011.1570
title: การผลิตน้ำมันไบโอดีเซลที่มีการแยกกลีเซอรีนออกอย่างต่อเนื่อง

description: งานวิจัยนี้ เป็นการศึกษาการผลิตเมทิลเอสเทอร์ด้วยระบบการผลิตแบบแยกกลีเซอรีนอย่างต่อเนื่อง โดยใช้น้ำมันปาล์มโอเลอีนทำปฏิกิริยากับเมทานอลผ่านปฏิกิริยาทรานส์เอสเทอริฟิเคชัน ทำการทดลองที่สัดส่วนน้ำมันปาล์มโอเลอีน 1 โมลต่อเมทานอล 6 โมล ใช้เบสเป็นตัวเร่งปฏิกิริยาที่สัดส่วนร้อยละ 1 โดยน้ำหนักของน้ำมันปาล์ม ทำปฏิกิริยาที่อุณหภูมิ 60 องศาเซลเซียสและที่ความดันบรรยากาศ ผลการทดลองแสดงให้เห็นว่าระบบการผลิตแบบที่มีการแยกกลีเซอรีนออกอย่างต่อเนื่องให้ผลการเกิดปฏิกิริยาทรานส์เอสเทอริฟิเคชันน้อยกว่าระบบการผลิตแบบที่ไม่มีการแยก กลีเซอรีนออกจากเครื่องปฏิกรณ์ ผลการวิเคราะห์ผลิตภัณฑ์ที่เกิดขึ้นและกลีเซอรีนที่แยกออกมาพบว่าเมทานอลและตัวเร่งปฏิกิริยาละลายอยู่ในชั้นของกลีเซอรีนเป็นจำนวนมาก ทำให้เกิดการสูญเสียเมทานอลและตัวเร่งปฏิกิริยาจากเครื่องปฏิกรณ์ระหว่างการเกิดปฏิกิริยา ส่งผลให้การเกิดปฏิกิริยาช้าลงและปริมาณการเกิดสุดท้ายของผลิตภัณฑ์ลดลงเมื่อทำการชดเชยเมทานอลและตัวเร่งปฏิกิริยาในปริมาณเท่ากับที่สูญเสียจากระบบแล้วพบว่า ปริมาณการเกิดปฏิกิริยาจะเท่ากับการเกิดปฏิกิริยาในระบบการผลิตที่ไม่มีการแยกกลีเซอรีนออก
DOI: 10.14457/cu.the.2011.1571
title: การสังเคราะห์และการพิสูจน์เอกลักษณ์พอลิเมอร์ดูดซึมมาก จากการกราฟต์พอลิอะคริลาไมด์ลงบนคาร์บอกซีเมทิลเซลลูโลส โดยการฉายรังสีแกม มา เพื่อควบคุมการปลดปล่อยเคมีเกษตร

description: งานวิจัยนี้เป็นการศึกษาการกราฟต์พอลิอะคริลาไมด์บนคาร์บอกซีเมทิลเซลลูโลสด้วยรังสีแกมมา โดยศึกษาปัจจัยต่าง ๆ ที่มีผลต่อปฏิกิริยาการกราฟต์โคโพลีเมอร์ไรเซชัน ได้แก่ ปริมาณรังสี ระดับการแทนที่ของคาร์บอกซีเมทิลเซลลูโลส ปริมาณคาร์บอกซีเมทิลเซลลูโลส ปริมาณอะคริลาไมด์มอนอเมอร์และปริมาณเมทิลีนบิสอะคริลาไมด์ ทำการหาเปอร์เซนต์การ- กราฟต์และประสิทธิภาพการกราฟต์ ซึ่งมีความสัมพันธ์กับความสามารถในการบวมน้ำ จาก การศึกษา พบว่าเปอร์เซ็นต์การกราฟต์เพิ่มขึ้นตามปริมาณรังสี ระดับการแทนที่ของคาร์บอก- ซีเมทิลเซลลูโลส ปริมาณอะคริลาไมด์มอนอเมอร์ และปริมาณเมทิลีนบิสอะคริลาไมด์ แต่จะ ลดลงเมื่อปริมาณคาร์บอกซีเมทิลเซลลูโลสเพิ่มขึ้น สภาวะที่เหมาะสมในการสังเคราะห์กราฟต์ โคพอลิเมอร์ในงานวิจัยนี้ คือปริมาณรังสี 2 kGy ระดับการแทนที่ของคาร์บอกซีเมทิลเซล- ลูโลสเท่ากับ 1.2 ปริมาณคาร์บอกซีเมทิลเซลลูโลส 5 กรัม ปริมาณอะคริลาไมด์มอนอเมอร์ 6 กรัม และปริมาณเมทิลีนบิสอะคริลาไมด์ 0.25 กรัม เปอร์เซ็นต์การกราฟต์เท่ากับ 121.73 และประสิทธิภาพการกราฟต์เท่ากับ 101.22 ความสามารถบวมน้ำเท่ากับ 190 กรัมต่อกรัม ของพอลิเมอร์แห้ง สามารถปลดปล่อยโพแทสเซียมไนเตรตได้ 45.58 เปอร์เซ็นต์ ในระยะเวลา 7 วัน
DOI: 10.14457/cu.the.2011.1572
title: ผลของวัสดุเบดต่อสมบัติของเชื้อเพลิงแข็งจากทอร์ริแฟกชันของชีวมวล

description: งานวิจัยนี้เป็นการศึกษากระบวนการทอร์ริแฟกชันชีวมวลด้วยเครื่องปฏิกรณ์แบบเขย่า ขนาด 2 ลิตร ที่สภาวะการทดลองอุณหภูมิ 200 -300 องศาเซลเซียส ความดันบรรยากาศ ภายใต้บรรยกาศของแก๊สไนโตรเจน ชีวมวลที่ใช้ในงานวิจัยนี้คือ ขี้เลื่อย และ ไม้กระถินยักษ์ วัตถุประสงค์ของงานวิจัยเพื่อศึกษาผลของวัสดุเบดต่อประสิทธิภาพของกระบวนการทอร์ริแฟกชัน วัสดุเบดที่ใช้ในงานวิจัย ได้แก่ ทราย ซีโอไลต์ 3A และซีโอไลต์ 5A อัตราส่วนของชีวมวลต่อวัสดุเบดเป็น 1:1 โดยน้ำหนัก จากผลการทดลอง พบว่า การทอร์ริแฟกชันร่วมกับวัสดุเบดให้ผลิตภัณฑ์ของแข็งจากกระบวนการที่มีคุณภาพดีกว่าเทียบกับกรณีไม่ใช้วัสดุเบด โดยที่ผลิตภัณฑ์ของแข็งที่ได้ มีค่าความร้อนเพิ่มขึ้น ในขณะที่ปริมาณสารระเหย ความชื้น องค์ประกอบออกซิเจนลดลงและ มีสมบัติความเป็นเชื้อเพลิงแข็งที่ใกล้เคียงถ่านหินบิทูมินัส นอกจากนี้พบว่าเมื่อเพิ่มอุณหภูมิของกระบวนการ ทำให้ค่าร้อยละผลได้ของแข็งลดลง โดยไม้กระถินยักษ์ให้ร้อยละผลได้ของแข็งน้อยกว่าขี้เลื่อย ภาวะที่เหมาะสมในงานวิจัยนี้คือ กรณีการทอร์ริแฟกชันขี้เลื่อยร่วมกับวัสดุเบด 5A ที่อุณหภูมิ 300 องศาเซลเซียส ซึ่งให้ค่าความร้อนของผลิตภัณฑ์ของของแข็งสูงถึง 30 เมกะจูลต่อกิโลกรัม ร้อยละผลได้ของของแข็งสูงกว่ากรณีไม้กระถินยักษ์ ปริมาณสารระเหย และองค์ประกอบออกซิเจนในผลิตภัณฑ์ของของแข็งต่ำ และสมบัติความเป็นเชื้อเพลิงแข็งใกล้เคียงถ่านหินบิทูมินัสมากที่สุด